પાંચમા દિવસે ડ્રો તરફ વધી રહેલી મેચને વિરાટ કોહલીની આક્રામક સદી અને ભારતીય બોલર્સની શાનદાર બોલિંગે રોમાંચક બનાવી દીધી હતી. ભારતે ટી લંચ પહેલા-પહેલા જ દાવ ડિકલેર કરી શ્રીલંકાને બેટિંગમાં ઉતાર્યું હતું. 231 રનના ટાર્ગેટની સામે શ્રીલંકન બેટ્સમેનો પત્તાની મહેલની જેમ એક બાદ એક આઉટ થવા લાગ્યા હતા અને મેચ રોમાંચક બની ગઈ હતી. ભારત તરફથી ભુવનેશ્વર કુમારે 4 તથા મોહમ્મદ શમીએ બે અને ઉમેશ યાદવે 1 વિકેટ ઝડપી હતી. ભારતની જીત નિશ્ચિત જણાતી હતી, એવામાં શ્રીલંકન બેટ્સમેનોએ એમ્પાયર્સને ખરાબ લાઈટની ફરિયાદ કરી હતી જેને એમ્પાયર્સે માન્ય રાખી મેચને ડ્રો જાહેર કરી દીધી હતી.